ΓΡΑΠΤΗ ΕΡΩΤΗΣΗ E-2848/01

υποβολή: Cristiana Muscardini (UEN) προς την Επιτροπή

(17 Οκτωβρίου 2001)

Θέμα: Έλεγχος του εμπορίου επικινδύνων χημικών ουσιών

Η τρομοκρατική επίθεση στη Νέα Υόρκη και την Ουάσιγκτον έσπειρε τον τρόμο και το φόβο και στην Ευρώπη, που με τη σειρά της δεν εξαιρείται από κινδύνους και απόπειρες. Είναι πράγματι πρόσφατη η κήρυξη κατάστασης επιφυλακής της δυτικής συμμαχίας εκ μέρους της αμερικανικής κυβέρνησης και των ιαπωνικών μυστικώνπηρεσιών για το φόβο τρομοκρατικής χρήσης χημικών και βακτηριολογικών όπλων.

Προκειμένου να συμβάλει στην αποτροπή παρομοίων τραγικών κινδύνων και με σκοπό να ενταθεί μια από κοινού ενέργεια τωνπηρεσιών πληροφοριών για μια ευρεία καταπολέμηση της τρομοκρατίας, δεν θεωρεί σκόπιμο η Επιτροπή να καλέσει τα κράτη μέλη:

1. να διατάξουν τη διενέργεια ελέγχων από τις χημικές βιομηχανίες τους ώστε να εξακριβωθούν οι πελάτες που κατά τους παρελθόντες μήνες αγόρασαν επικίνδυνες ουσίες οι οποίες θα μπορούσαν να χρησιμοποιηθούν άμεσα για την κατασκευή χημικών όπλων·

2. να εξακριβώσουν ενδεχόμενες κλοπές και εξαφανίσεις των ουσιών αυτών·

3. να εντείνουν την ανταλλαγή πληροφοριών σχετικά με την εξακρίβωση ανώμαλων ή ασυνήθιστων καταστάσεων στον τομέα αυτό·

4. να επαγρυπνήσουν ιδιαίτερα στις δομές και το προσωπικό τους, προκειμένου να προληφθούν ενδεχόμενες κλοπές τοξικών ουσιών και απόπειρες στα ίδια τα εργοστάσια και/ή τις αποθήκες·

Απάντηση της κας Wallstrm εξ ονόματος της Επιτροπής

(17 Δεκεμβρίου 2001)

Αμέσως μετά τα γεγονότα της 11ης Σεπτεμβρίου, η Επιτροπή, με την πλήρηποστήριξη των κρατών μελών, κινήθηκε προς την κατεύθυνση της άμεσης θέσεως σε ισχύ ενός νέου μηχανισμού πολιτικής προστασίας (προβλεπόμενου για την 1η Ιανουαρίου), συντονιζόμενου από την Επιτροπή, ο οποίος ενισχύει το δυναμικό πολιτικής προστασίας της ΕΕ.

Υπό το φως των εν λόγω γεγονότων, η συνεργασία επεκτάθηκε ούτως ώστε να περιλάβει τα εξής:

- Από κοινού αξιοποίηση της κεκτημένης πείρας στους τομείς των πυρηνικών, της βιολογίας και της χημείας (ειδικοί NBC — Nuclear, Biological and Chemical) με δυνατότητα παροχήςπηρεσιών 24 ώρες το 24ωρο, σε οιαδήποτε χώρα που ζητά σχετική βοήθεια.

- Ενισχυμένη συνεργασία για την από κοινού αξιοποίηση των δεδομένων όσον αφορά τα αντίδοτα, τα εμβόλια, τα αντιβιωτικά και την πρόσβαση στη νοσοκομειακή περίθαλψη για τα τυχόν θύματα τέτοιων επιθέσεων·

- συστήματος άμεσης και συστηματικής ανταλλαγής πληροφοριών για τα ατυχήματα ή για απειλές τρομοκρατικών επιθέσεων·

- σύσταση, στην Επιτροπή, κέντρου παρακολούθησης και ενημέρωσης επί θεμάτων πολιτικής προστασίας.

Στο Ευρωπαϊκό Συμβούλιο της Γάνδης, οι αρχηγοί κρατών και κυβερνήσεων κάλεσαν την Ευρωπαϊκή Επιτροπή και το Συμβούλιο να καταρτίσουν ένα επείγον και συντονισμένο πρόγραμμα αντιμετώπισης της απειλής της βιο-τρομοκρατίας.

Ανταποκρινόμενη στο αίτημα των αρχηγών κρατών και κυβερνήσεων της ΕΕ, η Ευρωπαϊκή Επιτροπή εξέδωσε, στις 28 Νοεμβρίου, ανακοίνωση όπου περιγράφεται η δράση που ανέλαβε για να κινητοποιήσει τους πόρους, την τεχνογνωσία και τα δίκτυα που διαθέτει στον τομέα της πολιτικής προστασίας, ούτως ώστε να αντιμετωπισθούν οι τυχόν τρομοκρατικές απειλές.

Η Επιτροπή πρότεινε τον διορισμό ευρωπαϊκού Συντονιστή για την πολιτική προστασία.

Επιπλέον, απεφάσισε να οργανώσει συνάντηση πρακτικής εργασίας (workshop) στα μέσα Δεκεμβρίου,πό τη βελγική προεδρία. Στην τελευταία θα ανατεθεί η κατάρτιση βραχυ-, μεσο- και μακροπρόθεσμου προγράμματος εργασίας.

Το ζήτημα που θέτει το Αξιότιμο Μέλος του Κοινοβουλίου, δηλαδή η ανταλλαγή πληροφοριών σχετικά με έκτακτες ή ανώμαλες καταστάσεις στη χημική βιομηχανία, θα συζητηθεί κατά τη διάρκεια της εν λόγω συνάντησης.

Στον τομέα της δημόσιαςγείας έχει ήδη στηθεί ηποδομή, σε κοινοτικό επίπεδο, ενός αποτελεσματικού μηχανισμού πρώιμης προειδοποίησης και ανταπόκρισης για την πρόληψη και τον έλεγχο των μεταδοτικών νόσων, ζήτημα που σχετίζεται επίσης με τις τρομοκρατικές επιθέσεις. Οι εργασίες, στην Κοινότητα, για ένα δίκτυο σχετικό με τις μεταδοτικές νόσους(1) βρίσκονται σε εξέλιξη και τώρα επιταχύνονται επειγόντως, με την αναγκαία συνδρομή των κρατών μελών. Κατόπιν διαβουλεύσεων με τους εκπροσώπους των Υπουργών Υγείας της Ένωσης, η Επιτροπή πρότεινε, στο Συμβούλιο Υγεία της 15ης Νοεμβρίου 2001, την συμπλήρωση των δυο σημερινών πυλώνων του δικτύου (ανίχνευση νόσων και άμεσος συναγερμός) με έναν τρίτο: ετοιμότητα για την αντιμετώπιση καταστάσεων εκτάκτου ανάγκης. Ειδικότερα, ο μηχανισμός συντονισμού των αντιδράσεων στις καταστάσεις εκτάκτου ανάγκης θα διαλαμβάνει την πρόοδο στον σχεδιασμό της ετοιμότητας και την προετοιμασία των μηχανισμών λήψεως αποφάσεων για τις καταστάσεις εκτάκτου ανάγκης. Ο στόχος συνίσταται στην αντιμετώπιση ευρύτερου φάσματος αναδυόμενων απειλών και στην δυνατότητα διενέργειας έγκυρων αναλύσεων σε συντομότατο χρονικό διάστημα. Είναι λοιπόν φανερό ότι η κοινοτική απόκριση θα στηριχθεί σεφιστάμενους στα κράτη μέλη και στην Κοινότητα πόρους και θα προσανατολιστεί προς την κατεύθυνση της παραγωγής πραγματικής προστιθέμενης αξίας μέσω ενός αποτελεσματικότερου και ισχυρότερου συντονισμού.

(1) Απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου, ΕΕ L 268 της 3.10.1998, απόφαση 2000/57/ΕΚ της Επιτροπής, ΕΕ L 21 της 26.1.2000 και απόφαση 2000/96/ΕΚ της Επιτροπής, ΕΕ L 28 της 3.2.2000.